সাংবাদিক আলীমের মৃত্যু বার্ষিকী পালন
প্রকাশিত: ৮:৫৫ অপরাহ্ণ , নভেম্বর ৮, ২০১৯
হবিগঞ্জ প্রতিনিধি : হবিগঞ্জের নবীগঞ্জের সিনিয়র সাংবাদিক দৈনিক দিনকাল এর নবীগঞ্জ প্রতিনিধি সাংবাদিক কামরুল হাসান চৌধুরী আলীমের ১৩তম মৃত্যু বার্ষিকী উপলক্ষ্যে পবিত্র কোরআন খতম,কবর জিয়ারত,মিলাদ ও দোয়া মাহফিল অনুষ্ঠিত হয়েছে।
শুক্রবার জুম্মার নামাজ শেষে সাংবাদিক কামরুল হাসান চৌধুরী আলীমের গ্রামের বাড়ি নবীগঞ্জ পৌর এলাকার চরগাঁও গ্রামের জামে মসজিদে এক মিলাদ ও দোয়া মাহফিল অনুষ্ঠিত হয়। এছাড়া শহরের মধ্যবাজারস্থ কেন্দ্রীয় জামে মসজিদে, এবং দারুল উলুম মাদ্রাসায় পবিত্র কোরআন খতম ও মাদ্রাসা সংলগ্ন জামে মসজিদে সাংবাদিক আলীমের রূহের মাগফেরাত কামনায় মোনাজাত পরিচালনা হয়।
সাংবাদিক আলীমের পরিবারের পক্ষ থেকে তাঁর পুত্র সাংবাদিক ছনি চৌধুরী বাবার সহকর্মী,বন্ধুবান্ধব,সকল,সাংবাদিকবৃন্দসহ রাজনৈতিক,সামাজিক,সাংস্কৃতিক ও সুশীল সমাজের নেতৃবৃন্দের কাছে দোয়া প্রার্থনা করেছেন।
উল্লেখ্য, ২০০৬ সালে ৭ নভেম্বর সকালে সাংবাদিক কামরুল হাসান চৌধুরী আলীম তাঁর আপন-চাচা ও চাচাতো ভাইদের হামলায় গুরুতর আহত হন । পরে তাকে সিলেট এমএজি ওসমানী মেডিকেল কলেজ হাসপাতালে নিয়ে গেলে চিকিৎসাধীন অবস্থায় ৮ নভেম্বর সকালে মৃত্যুবরণ করেন।
র‌্যাঙ্কিং থেকে সাকিবের নামটাই কেটে দিল আইসিসি!
ব্রাহ্মণবাড়িয়ায় ট্রেন দুর্ঘটনায় রাষ্ট্রপতি ও প্রধানমন্ত্রীর শোক
বড় ভাইকে জবাই করে হত্যা করল ছোট ভাই
নূর হোসেনকে ‘ইয়াবাখোর’ বলায় ক্ষমা চাইলেন রাঙ্গা, তবে…